Manifestanții care protestează împotriva proiectului minier de la Roșia Montană doresc să organizeze în această seară un protest special: un lanț uman în jurul Palatului Parlamentului. Pentru aceasta ei au lansat mesaje speciale pe Facebook, cu ajutorul cărora speră să adune peste 6.000 de persoane la acest eveniment.

Manifestanții care protestează față de proiectul minier de la Roșia Montană au organizat sâmbătă seară un protest special: un lanț uman în jurul Palatului Parlamentului. La apelul lor au răspuns foarte mulți dintre cei peste 5.000 de bicicliști care au organizat tot sâmbătă un marș-eveniment prin care au cerut primăriei piste pe care să poată circula în siguranță. După ce au închis lanțul din jurul Casei Poporului, protestatarii s-au îndreptat spre Piața Universității, unde unii dintre reprezentanții lor au anunțat că refuză invitația de a merge joi în Parlament, la întâlnirea cu comisia specială pentru Roșia Montană.

gândul a transmis LIVE TEXT de la fața locului:

UPDATE 22.25 Protestul s-a încheiat.

UPDATE 21.44 Mulțimea s-a dispersat. În Piața Universității au mai rămas doar câteva sute de protestatari. Traficul în zonă a fost deblocat, după ce aceștia au fost mutați de jandarmi pe trotuarul de lângă fântână.

UPDATE 21.18 Manifestanții au început să scandeze „Ale, ale / S-a dat șpagă barosană / Pentru Roșia Montană”.

UPDATE 21.06 Reprezentanții protestatarilor din Piață au precizat că nu vor merge în Parlament, la întâlnirea cu comisia specială pentru Roșia Montană. Ei au fost invitați la discuții joi, 26 septembrie, începând cu ora 16.00.

UPDATE 20.52 Manifestanții anti-RMGC au ajuns în Piața Universității. Aceștia au ocupat întreaga zonă dintre Teatrul Național și Universitate, blocând circulația.

Foto: Facebook//Rezistenta Urbana

UPDATE 20.30 Protestatarii s-au regrupat și au pornit spre Piața Universității.

Foto: Facebook//Rosia Montana in UNESCO World Heritage

UPDATE 20.12 Manifestanții au început să strige „Demisia! Demisia”, adresându-se tuturor celor implicați în proiectul de exploatare minieră de la Roșia Montană.

UPDATE 19:52 Protestatarii anunță că lanțul uman este complet. În curând, aceștia vor pleca în marș spre Piața Universității.

Foto: Facebook//Uniți Salvăm România

Foto: Facebook//Rosia Montana in UNESCO World Heritage

UPDATE 19.42 Mulți dintre protestatari au coborât de pe borduri, iar lanțului uman începe să se completeze. Mai multe persoane stau pe strada. Se scandează „Uniți, salvăm Roșia Montană!”.

Foto: Facebook//Rezistenta Urbana

Foto: Facebook//Rosia Montana in UNESCO World Heritage

UPDATE 19.30 Cea mai puțin populată zonă de către protestatari este porțiunea dintre Hotelul Marriott și Academie, pe când majoritatea acestora s-au plasat în zona din dreptul Pieții Constituției.

UPDATE 19.15 Lanțul uman din jurul Palatului Parlamentului a început să se formeze pe anumite porțiuni.

Foto: Facebook//Rosia Montana in UNESCO World Heritage

Foto: Știrile ProTV

Foto: Facebook//Claudia Apostol

UPDATE 18.40 Protestatarii s-au așezat pe bordurile trotuarului din fața Palatului Parlamentului. În continuare, majoritatea sunt cicliști.

Foto: Facebook//Uniți Salvăm

UPDATE 18:25 În acest moment, în fața Palatului Parlamentului, în zona Parcului Izvor, s-au adunat bicicliștii care mai devreme au participat la marșul de protest cerând amenajarea pistelor speciale pe carosabil, dar și demisia primarului Sorin Oprescu. Deocamdată, doar aproximativ 50 de persoane au sosit pentru protestul împotriva proiectului minier de la Roșia Montană.

Pentrul protestul de astăzi manifestanți au lansat mesaje speciale pe Facebook, cu ajutorul cărora speră să adune peste 6.000 de persoane la acest eveniment.

ËPlănuim o acțiune neconvențională de protest în trei pași lejeri, de week-end: îi așteptăm în Parcul Izvor cu muzică și voie bună pe bicicliști să-și termine marșul pentru piste pe șosea; îi lăsăm să se odihnească preț de jumătate de oră, timp în care noi, pietonii, ne ocupăm pozițiile în jurul Palatului Parlamentului; la ora 7 fix pornim echipamentul de filmat de la înălțime (o dronă, da) și dăm startul flash-mob-ului: într-un exercițiu de solidaritate, pietonii vor forma un lanț uman de jur împrejurul gardului Parlamentului, iar miile de bicicliști vor înconjura preț de 20 de minute întregul perimetruË, se arată în mesajul postat pe rețeaua de socializare.

Peste 15.000 de oameni care se opun proiectului de la Roșia Montană au participat duminica trecut la un marș pe bulevardele dintre zonele Universitate, Unirii, Timpuri Noi, Mihai Bravu si Tineretului, oprindu-se în final în Piața Universității.